Գրիգոր Հովհաննիսյան

Գրիգոր Յուրիի Հովհաննիսյան (հունվարի 26, 1971(1971-01-26), Երևան, Հայկական ԽՍՀ, ԽՍՀՄ), դիվանագետ։ ԱՄՆ-ում ՀՀ արտակարգ և լիազոր դեսպան (2016-2018)։ ՀՀ արտաքին գործերի նախարարի տեղակալ (2018 թվական, դեկտեմբերի 28-2020 թվական, ապրիլի 20):


== Կենսագրություն ==


=== Կրթություն ===
2000-2001 թվականներին սովորել է Թաֆթս համալսարանի Ֆլեթչեր ինստիտուտի Իրավունքի և դիվանագիտության դպրոցում։ 1992-1993 թվականներին միջազգային հարաբերությունների գծով մասնագիտացել է Բեյրութի Հայկազյան համալսարանում։ 1987-1992 թվականներին սովորել է Երևանի պետական համալսարանի Արևելագիտության ֆակուլտետում։


== Դիվանագիտական ծառայությունը ==
1994-1996 թվականներին ՄԱԿ-ի Փախստականների հարցերով Գերագույն Հանձնակատարի Գրասենյակ, Երևան. «Շելթր» Ծրագրի համակարգող։
1996-1998 թվականներին ՄԱԿ Հատուկ առաքելություն, Աֆրիկյան Մեծ Լճերի տարածաշրջանում՝ Ռուանդա, Զաիր, Բուրունդի, Ուգանդա, Թանզանիա, ԿԱՀ, Քենիա, Հատուկ համակարգողի խորհրդական ծրագրերի և հանրային կապերի գծով։
1998-2000 թվականներին Կինշասայի և Բրազավիլի գրասենյակների ղեկավար . ՄԱԿ -ի Քարտուղարության համակարգող գրասենյակ, Կոնգոյի Դեմոկրատական և Կոնգոյի Հանրապետություններ։
2001-2003 թվականներին Խմբի Ղեկավար, Արտակարգ Իրավիճակների պլանավորման կոորդինատոր. UNSCO - Մերձավոր Արևելքի Խաղաղության գործընթացում ՄԱԿ Հատուկ համակարգողի գրասենյակ Երուսաղեմ` Իսրայել,  Պաղեստինյան Ինքնավարություն, Սիրիա,  Լիբանան, Հորդանան։
2002-2003 թվականներին  Պաղեստինյան Ինքնավարությունում ՄԱԿ քարտուղարության համակարգող, Արևմտյան Ափ և Գազայի հատված։
2004 թվականին Գլխավոր խորհրդական, UNAMI-Իրաքում ՄԱԿ-ի առաքելություն,Հորդանան-Կատար
2005-2008 թվականներին դասավանդել է ԵՊՀ Արաբագիրության ամբիոնում (Մերձավոր Արևելքի քաղաքական և տնտեսական համակարգեր)
2006 թվականի օգոստոս-հոկտեմբեր ամիսներին եղել է Լիբանանում ՄԱԿ-ի արտակարգ առաքելության Սայդայի տարածաշրջանի համակարգող, ։
2006-2009 թվականներին «Շուշիի Վերածնունդ» հիմնադրամի գործադիր տնօրեն։
2009-2013 թվականներին եղել է Լոս Անջելեսում ՀՀ գլխավոր հյուպատոս։
2013 թվականի դեկտեմբերի 26-ին ՀՀ Նախագահի հրամանագրով նշանակվել է Մեքսիկական Միացյալ Նահանգներում Հայաստանի Հանրապետության արտակարգ և լիազոր դեսպան։
2014 թվականի մայիսի 14-ին ՀՀ Նախագահի հրամանագրով համատեղության կարգով նշանակվել է Կուբայի Հանրապետությունում Հայաստանի Հանրապետության արտակարգ և լիազոր դեսպան։
2014 թվականի հունիսի 26-ին ՀՀ Նախագահի հրամանագրով համատեղության կարգով նշանակվել է Գվատեմալայի Հանրապետությունում Հայաստանի Հանրապետության արտակարգ և լիազոր դեսպան։
2014 թվականի հունիսի 26-ին ՀՀ Նախագահի հրամանագրով համատեղության կարգով նշանակվել է Պանամայի Հանրապետությունում Հայաստանի Հանրապետության արտակարգ և լիազոր դեսպան։
2014 թվականի սեպտեմբերի 10-ին ՀՀ Նախագահի հրամանագրով համատեղության կարգով նշանակվել է Կոստա Ռիկայի Հանրապետությունում Հայաստանի Հանրապետության արտակարգ և լիազոր դեսպան։
2016 թվականի հունվարի 12-ին ՀՀ Նախագահի հրամանագրով ազատվել է Մեքսիկայի Միացյալ Նահանգներում, Կուբայի Հանրապետությունում, Կոստա Ռիկայի Հանրապետությունում, Գվատեմալայի Հանրապետությունում և Պանամայի Հանրապետությունում Հայաստանի Հանրապետության արտակարգ և լիազոր դեսպանի պաշտոնից։
2016 թվականի հունվարի 12-ին ՀՀ Նախագահի հրամանագրով նշանակվել է Ամերիկայի Միացյալ Նահանգներում Հայաստանի Հանրապետության արտակարգ և լիազոր դեսպան։
2018 թվականի հոկտեմբերի 24-ին հետ է կանչվել Ամերիկայի Միացյալ Նահանգներում Հայաստանի Հանրապետության արտակարգ և լիազոր դեսպանի պաշտոնից։
2018 թվականի դեկտեմբերի 28-ին ՀՀ վարչապետի որոշմամբ նշանակվել է ՀՀ արտաքին գործերի նախարարի տեղակալ։


== Պարգևներ և կոչումներ ==
Հայաստանի Հանրապետության արտակարգ և լիազոր դեսպան (2014)։


== Անձնական կյանքը ==
Ամուսնացած է, ունի 2 դուստր։


== Ծանոթագրություններ ==


== Արտաքին հղումներ ==
Զրույց դեսպանի հետ. Գրիգոր Հովհաննիսյան